CELEX: 31981R3205
Language: el
Date: 1981-11-10 00:00:00
Title: Κανονισμός (EOK) αριθ. 3205/81 της Επιτροπής της 10ης Νοεμβρίου 1981 περί τροποποίησης του κανονισμού (EOK) αριθ. 2191/81 σχετικά με τη χορήγηση ενίσχυσης για την αγορά βουτύρου από ιδρύματα και οργανισμούς μη κερδοσκοπικού σκοπού

Avis juridique important

|

31981R3205

Κανονισμός (EOK) αριθ. 3205/81 της Επιτροπής της 10ης Νοεμβρίου 1981 περί τροποποίησης του κανονισμού (EOK) αριθ. 2191/81 σχετικά με τη χορήγηση ενίσχυσης για την αγορά βουτύρου από ιδρύματα και οργανισμούς μη κερδοσκοπικού σκοπού  

Επίσημη Εφημερίδα αριθ. L 322 της 11/11/1981 σ. 0016 - 0016 Φινλανδική ειδική έκδοση: Κεφάλαιο 3 τόμος 14 σ. 0062  Σουηδική ειδική έκδοση: Κεφάλαιο 3 τόμος 14 σ. 0062 

***** ΚΑΝΟΝΙΣΜΟΣ (ΕΟΚ) αριθ. 3205/81 ΤΗΣ ΕΠΙΤΡΟΠΗΣ  της 10ης Νοεμβρίου 1981  περί τροποποιήσεως του κανονισμού (ΕΟΚ) αριθ. 2191/81 περί χορηγήσεως ενισχύσεως για την αγορά βουτύρου από ιδρύματα και οργανισμούς μη κερδοσκοπικού σκοπού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 12 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2191/81 της Επιτροπής (2) προβλέπει ότι το δελτίο που αναφέρεται στο άρθρο 3 ισχύει μόνο κατά τη διάρκεια του μήνα που αναφέρεται στο έγγραφο αυτό· ότι αποδείχθηκε ότι, προς το σκοπό διευκολύνσεως της πρακτικής εφαρμογής του καθεστώτος, είναι αναγκαίο να προβλεφθεί βραχεία παράταση της προθεσμίας αυτής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 2191/81, το κείμενο της παραγράφου 5 αντικαθίσταται από το ακόλουθο κείμενο:  «5. Η διάρκεια της ισχύος ενός δελτίου αρχίζει την 1η του ημερολογιακού μήνα που αναφέρεται στο δελτίο και λήγει την δεκάτη ημέρα του επομένου μήνα· η ανάληψη πρέπει να πραγματοποιείται κατά τη διάρκεια της περιόδου αυτής.».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 213 της 1. 8. 1981, σ. 20.